་སྲིན་སེམས་ཅན་བུད་པ།གོས་རུལ་ཕུད་པ།སྨྱུག་སྦྱངས་དྲི་ཆེན་དྲི་ཆུ་འདོར་བ།ལུད་སྙིག་ཕྱག་པ།ལྷ་ཁང་འགྱེལ་བ།ཁྲག་རྣག་ཆུ་སེར་འཛག་པ།ན་ཚ་སྔར་བས་ཆུང
ཞིང་ལུས་ཡང་ཟ་མ་འདོད་པ་རྣམས་ནད་ཆོག་རྟགས་སོ།།ནད་པ་མེད་ན་འཐབ་པ་དུ་མ་བྱས་པ།ཕོ་ཟང་བསྟན་པ།གློ་སྙིང་སོགས་སྲོག་འཕྲོག་པ།ཚུར་གཏད་པ།མེ་ཏོག་དཀར་སེར་ཐུ་བ་དང་།
ཆོ་འཕྲུལ་ཞི་བ་སོགས་བཟང་རྟགས་སྤྱི་དང་མཐུན་ཞིང་།ཕྱག་འཚལ་ཞིང་རྫས་ཁྱད་པར་ཅནསྟེར་ན་ཚར་ཚད་ཡིན་ནོ།།དེ་ཡང་དངོས་སུ་འབུལ་བ་སོགས་སྐད་སྨོད་མེད་པར་བྱུང་ན་ཆོད་རྟགས།ཟས་ནོར་སྙེད
སྙོད་མེད་པར་བྱུང་ན་མཆོད་པའོ།།མི་རྟག་བཟང་ཡང་ཡིད་མི་བདེན་མཆོད།རྨི་ལྟས་ཚར་ཚད་བརྡའ་ཅི་བྱུང་བས་ཡིད་བདེན་ཆོད་རྟགས་སོ།།དད་པ་དག་སྣང་སྐྱེ་བ།ཏིང་འཛིན་གསལ་བ།རྟོག་པ་ལ་བོགས།།

བྱུང་ན་ཆོད་རྟགས་སོ།།དེ་ཡང་ངོ་ཤེས་པ་རྣམས་ལུས་གདོན།ངོ་མི་ཤེས་པ་རྨི་བ་གནས་གདོན།དང་པོ་ངོ་ཤེས་པ་རྒྱབ་ནས་ངོ་མི་ཤེས་པར་འགྱུར་ན།གནས་གདོན་ལུས་གདོན་དུ་བརྫུས་པ་ཡིན།དང་པོ་དེ་ཤེས
པ་དེ་ནས་ཤེས་པར་འགྱུར་ན།ལུས་གདོན་གནས་གདོན་དུ་བརྫུས་པ་ཡིན།སྔར་ནས་རྒྱུན་དུ་མི་བའི་གདོན་རྨི་རྣམས་ལུས་གདོན།ངོ་མི་སྟོན་ཞིང་འགྱུར་ལྡོག་ཆེན་གནས་གདོན་ཡིན་ནོ།།དེ་ཡང་དང་པོ་ལུས
དོན་ཆོ་འཕྲུལ་བྱུང་དེ་ནས་གནས་གདོན་ཆོ་འཕྲུལ་བྱུང་ན་གཉན་ས་ཞན་པ་ཡིན་ནོ།།སྔོན་དུ་གཉེན་སའི་ཆོ་འཕྲུལ་རྗེས་ནས་ལུས་གདོན་གྱི་རྟག་བྱུང་ན་གཉན་ས་འབྲིང་ཡིན།གཉེན་སའི་ཆོ་འཕྲུལ་རྟག་པར་བྱུང་ལུས་
གདོན་འོང་རྒྱུ་མ་རྙེད་ན་གཉེན་ས་ཆེན་པོ་ཡིན་ནོ།།ཆོ་འཕྲུལ་འདྲ་བའི་ཚར་ཚད་ནི།ཚུར་ལ་མཚོན་བརྒྱབ་པའི་རཱ་ཅོས་བརྡུང་བ་མཆེ་བས་རྨས་པ།རང་བཤས་པ།ཉེ་དུ་གང་དམར་ཤི་བ།རང་གི་ཁང་པ
འགྱེལ་པ།མེ་ལ་ཤོར་བ།ཟོག་རྩིས་གང་ཆེ་བོར་བ།དགྲ་ལ་ཤོར་བ།དུག་ཟོས་པ།རང་གིས་རང་ཟོས་པ།ཁྱུང་སྦྲུལ་ཉ་ཡིས་རང་མིད་པ།རང་ལུས་རྡུལ་བཞིན་གཏོར་བ།རང་གི་སྙིང་རང་གིས
ཟོས་པ།གཞན་གྱི་གློ་སྙིང་རང་ལ་བྱིན་པ་རྣམས་ཆོ་འཕྲུལ་འདྲ་ཡང་ཚར་ཚད།ཚར་ཚད་འདྲ་བའི་ཆོ་འཕྲུལ་ནི།བུད་མེད་རིག་མི་འདྲ་བ་མང་པོས་བཀུར་སྟི་བྱེད་པ་དང་།གཤིན་པོ་མང་པོས་བཀུར

སྟི་བ་སུ་སྐྱེལ་བྱེད་པ་དང་།ཞྭ་ནག་པོ་དང་སྔོན་པོ་གྱོན་པ།གདན་སྔོན་པོ་དང་ནག་པོ་བཏིང་བ།གོས་སྔོནཁྲབ་གོས་ནག་བལ་ནག།སྦྲང་མ་ཚཱ་གཡེར་ཤ་ཁྲག་རློན་པ་དང་ཤ
བཙོས་པ་རྣམས་ཕུལ་བ་དང་།སྒོག་པ་དང་སྡེ་ཚོད་ཟོས་པ།གྲོ་མ་དང་རམ་པ་མོན་བུ་མར་ནག་ལྕགས་སྤྱད་བུ་རམ་ནག་འདུར་བྱེད་པ།མེ་ཏོག་སེར་པོའི་གླིང་དུ་ཕྱིན་པ་རྣམས་མགོ་གཡོག་ཡིན་པས་ད་རུང
འདུག་གོ།།སེམས་ཅན་རང་རྒྱུད་པ་དང་ཆོ་འཕྲུལ་གཉིས་ཀྱི་དབྱེ་བ་ནི།རང་གི་ཉལ་ས་སོགས་སུ་སྤྲུལ་དང་སྦལ་བ་སོགས་སེམས་ཅན་གདའ་ན།ཕཊཿརང་ཉིད་རྗེ་བཙུན་མ་མཐིང་ནག་གི་ཐུགས
ཀ་ནས་མདའ་རྒོད་སྒོམ་ཉེར་གཅིག་གནམ་ལུགས་ཀྱི་མདེའུ་ཚྭ་ཚྭ་ཁོལ་བ་འཕྲོས།སེམས་ཅན་དེའི་སྙིང་དཀར་ནག་མཚམས་སུ་བརྒྱབ་པས་ཐལ་བ་ཐུན་ནེ་སོང་བར་བསྒོམ་ལ།ཕཊཿཤར་དྲག་པོ
ཉེར་གཅིག་བྱའོ།།དེས་སེམས་ཅན་དེ་ཆེར་སོང་ངམ་ཆུང་ངུ་སོང་ངམ་སྟེང་དུ་མཆོད་བྱུང་ན་ཆོ་འཕྲུལ་ཡིན་པས།ཕཊཿསེམས་ཅན་དེ་འཇིགས་སུ་རུང་བ་གཅིག་ཏུ་གྱུར་པའི་ཁའི་ནང་དུ་རང་འཛུལ་པས་ཁོས
ཟོས་པར་བསྒོམས་ལ།རང་གི་ཁོག་སྨད་བརྫེས་ལ་ཁོའི་ཐོག་ཏུ་འདུག་ལ་ཕུག་པར་བྱའོ།།ཡང་གོང་དུ་དམིགས་པ་དང་ཕཊཿཤར་བྱས་པས་སེམས་ཅན་དེ་བྲོས་ནས་ཐལ་ན་སེམས་ཅན་རང་ག་ཡིན་གར་འགྲོར

བཏང་ལ་རྗེས་སུ་ཐེ་ཚོམ་མི་བྱེད་པ་གལ་ཆེའོ།།སེམས་ཅན་རང་གི་སྟེང་དུ་བསྡད་ན་བསད་པས་སྡིག་ཆེའོ།།ཆོ་འཕྲུལ་གྱི་སེམས་ཅན་ལ་རྣམ་རྟོག་གིས་འཇིགས་པར་བྱས་ན་རང་ལ་ནད་སོགས་བར་ཆད་འོང་བས
སྟེམྦ་ཐག་ཆོད་པར་བྱའོ།།ནུབ་མོ་ལྷ་འདྲེ་དང་ཇག་རྐུན་མ་འབྱེད་ན།ཕཊཿརང་ཉིད་ཁོའི་ཁ་ནང་དུ་ཞུགས་པས་ཁོས་རང་ལུས་ཟོས་པར་བསྒོམྦ་ལ།ཕཊཿདྲག་ཏུ་བརྗོད་པས་ལྷ་འདི་ཡིན་ན་མེད་ནས་འགྲོ།།དེ
ནས་སྟོང་ཉིད་ངང་ལ་བཞག་པར་བྱའོ།།གལ་ཏེ་གཉན་སའམ་དུས་གཞན་དུ་མིའི་དགྲ་བྱུང་ནས་ཆོས་ཀ་ཤོར་ན།བྱམས་སྙིང་རྗེ་བསྒོམ་ནས་བསྔོ་བ་བྱས་ཏེ་གནོད་ལན་དུ་ཕན་བྱས་ན་གཅོད་པ་རབ་ཡིན་ནོ།།དེ་མ
ཐུབ་ན་རྗེས་ས་བཟུང་ལ་གཉན་ས་དེའམ་གཞན་དུ་ཚར་ཚད་མ་བྱུང་བར་དུ་མཐའ་གཏད་བྱེད།ཚར་ཚད་ཟུང་ནས་མནན་པ་སོགས་ཞལ་ལས་ཤེས་སོ།།གཅོད་ཀྱི་གེགས་སེལ་བ་ནི།གཉེར་ཚད་ཆོ
འཕྲུལ་བྱུང་ནས་བྲོས་པ་དང་སློང་གིས་ནད་སོགས་བྱུང་བ་དང་།སློང་གིས་ནད་པ་ཐུ་བ་ལ་སྐྲག་ནས་ཁྱིམ་དུ་ཁྲིད་ནས་གཏོ་དགེ་རིམ་གྲོ་བྱས་ན།གཅོད་ལོག་པ་ཡིན་པས་རང་ལ་ཡང་མི་དགེ་བ་རུ་མ་འབྱུང་།
ནད་པ་མྱུར་དུ་འཆི་བས་སླར་གཉན་ས་དེ་ཉིད་དུ་སོང་ལ་ཚར་ཚད་མ་བྱུང་བར་དུ་བསྡད།ཁྱད་པར་དུ་རང་ཉིད་མཁའ་འགྲོ་ཁམ་ནག་གཟི་བརྗིད་དང་ལྡན་པར་བསྦོམ།ཕྱག་གཡས་གནམ་དང་གཡོན་ས་བཟུང་ནས

གནམ་ས་ཆ་ལང་ལྟར་བརྡབ་པས།ལྷ་འདྲེ་རྣམས་བཅར་ཞིང་ཡཱསྒྲགས་ནས་སྐད་ངན་ཅེར་རྩོ།ཁས་བླངྒ་དམ་བཅས་པར་བསྒོམ་ཞིང་ཚར་ཚད་མ་བྱུང་བར་དུ་གཟིར་བར་བྱའོ།།ཡུན་རིང་དུ་
སྡད་ཀྱང་རྟག་ཅི་ཡང་མེད་ན་གཅོད་དྲུགས་པ་ཡིན་པས་མཐའ་གཏད་གང་རུང་གཅིག་བྱའོ།།།ཡང་རྨི་ལམ་དུ་བུ་ལོན་སོད་སྟེང་བདས་པ་དང་།ཁམ་ཆུ་དུམ་སྟེང་ཟློག་ཟེར་བ་དང་གྱེན་ལ་འགྲོ་བ་དོ་ཐུར་ལ་འགྲོ་ཆིས་བྱེད།
གོས་ཕུད་ནས་གྱོན་ཆིས།ཁྲལ་སོང་རྒྱབ་དེད་པ།སྤྱད་པ་ཁྱེར་རྒྱ་བ་གཏད་པ།སེམས་ཅན་གྲོལ་བ་བཏག་ཆེས།གོས་ནག་པསྐོན་ཆིས།མི་རྣམས་ངོ་འཛུམ་ནག་པ།ཞིང་རྨོ་ཆིས་བྱེད་པ་རྣམས
སྡད་ཡུན་རིང་ནས་གཅོད་འབྱམས་པའི་རྟག་ཡིན་པས་མྱུར་དུ་སྲིའོ།།གལ་ཏེ་མ་སྤོས་ན་ནད་པ་ལ་ནད་སྣ་ཚོགས་ནི་འོང་ངོ་།།གཉན་སནས་ཉིན་སྐོར་ལ་སོང་ཞག་པ་ཐོག་ན་གཅོད་བྲུག་པ་ཡིན་པས་གཉན་ས་
ར་རང་ཉིད་ཡོད་པར་བསྒོམ་ལ་ཉམས་ལེན་བྱ་སྟེ།གཅོད་བུག་ན་དམིགས་པའི་རྒྱང་ཞགགཅེས།།ཞེས་གསུངས་སོ།།གཉེན་ས་མཆོད་པར་འགྲོ་དགོས་བྱུང་ན།གཅོད་རལ་པ་ཡིན་པས།རང་ཉིད་རྗེ་
བཙུན་མར་བསྐྱེད་ལ་འོད་ཟེར་ལྕགས་ཀྱུ་ལྟ་བུས་ལྷ་འདྲེ་ཐམས་ཅད་བསྡུས་ཏེ།རང་གི་མལ་ཞབས་རྡེའུ་གཅིག་ལ་ཧཱུྃ་བྲིས་པ་ལ་བསྟིཿ།སོར་མཛུབ་ཌཱ་ཀི་སྡེ་ལྔས་གནས་པོ་དེ་ཙེར་གྱིས་བཟུང་བར་བསྒོམས།

ལ་སྣོད་ལྕགས་ཀྱི་པར་བུར་བསྒོམ་པའི་ནང་དུ་བཅུག།ཁ་སྦྲུལ་ནག་གིས་བཅིངདྲ་ལ་ལུས་ལ་འཆང་ཞིང་ཞབས་སུ་བཅུག་ལ།རང་གར་འདུག་ཀྱང་གཉན་ས་དེ་ཡིན་པར་བསྒོམས་ལ་ཉམས་ལེན་བྱ།།
གཅོད་པ་མང་པོ་ལ་གཅིག་འགྲོ་ན།དཔོན་དེས་འགྲོ་མི་བྱས་ཐལ་ནས།རང་ཉིད་རྗེ་བཙུན་མའི་ཐུགས་ཀ་ནས་གནམ་ལྕགས་ཀྱི་རྡོ་རྗེ་དཔག་མེད་འཕྲོས་པས།རྡོ་རྗེའི་གུར་དུ་གྱུར་པའི་ནང་དུ་གཅོད་སྐང
ཚུད་་པར་བསྒོམ།གཅོད་རབ་རྡོ་རྗེའི་གོ་ར་ཞེས་པའི་དོན་ནོ།།ཡང་འདུག་ས་དེ་གཉན་མིག་མ་ནོན་ན་ས་དེའི་གཉེན་ས་གཞན་དུ་གདའ་ན་གཅོད་འཁྱམས་པ་ཡིན་པས།ས་དེའི་གཉན་མིག་གང་གདའ་ནས་ས་རྡོ་
ཤིང་གསུམ་བླངས་ལ་རང་གི་ཞབས་སུ་བཅུག་གོ།།དེ་ནས་ཚར་ཚད་བྱུང་ཡང་ཞག་གཅིག་བསྡད་ལ་མགོ་སྐོར་དང་རྗེས་བསྙེག་ཨེ་འདུག་པརྟག།དེ་ནས་ཕྱིར་ནང་ལུས་སྦྱིན་ཚར་གཅིག་བྱས།ནམ་མཁའི
སྐྱབས་ཡུལ་གཤེགས་པའམ་རང་ལ་བསྡུ།བྷུདྡྷཱ་ཌཱ་ཀི་ནཱི་ཧཱུཾ།ཞེས་སོགས་བརྗོད་ཅིང་ཕུར་པ་རྣམས་ཕྱུངས་ལ།ཟིལ་གནོན་གྱི་མཁའ་འགྲོ་མ་རྣམས་རང་གི་ཐུགས་ཀར་བསྡུ།སྟན་བཀྱག་རྡོ་རྗེ་ལ་ཡོད་ན།
སྐུད་པ་བཀྲོལ།ལུགས་ཁང་ནང་གི་གནས་གདོན་ལས་གདོན་རྣམས་རྒྱ་གྲོག་ཚད་རློག་པ་ལྟར་ཡར་ཕུད་པར་བསྒོམ།དེ་ནས་དཀར་ནག་ཤན་འབྱེད།ལྷ་འདྲེ་རོལ་ཁྲིད་ནི་མདུན་དུ་རྡེའུ་གཅིག་བཞག་ལ་རང་ཁྲོས་མར་བསྒོམ།།

བདེན་སྟོབས་བརྗོད་ལ།ལྷ་འདྲེ་ཁྱེད་རྣམས་ཀྱི་ནང་ནས་བདག་གི་བཀའའ་མི་ཉན་གསུང་མི་སྡོད་ཕྲིན་ལས་མི་བསྒྲུབ་དངོས་གྲུབ་མི་སྟེར།མགོ་སྐོར་རྗེས་བསྙག་ཕྱི་འབྲང་བྱེད་པའི་ལྷ་འདྲེ་གང་ཡིན་པ་
ཐམས་ཅད་རྡེའུ་འདི་ལ་ཁུག་ཅིག།ཨོཾ་བཛྲ་ཨཾ་ཀུ་ཤ་ཛཿཅེས་རྡོ་དྲིལ་བཟུང་བའི་དམིགས་པ་ལྟར་ཁྱེར།དེ་ནས་ཁ་ཆར་བབ་ནས་འགྲོ་དཀའ་ན།མལ་སྟན་ཐམས་ཅད་སྲེག་ཅིང་།རང་གཞན་ཀུན་
རྗེ་བཙུན་མ་དམར་མོ་བསྒོམ།ཀུན་གྱིས་ཚེར་ལྕག་བྲམས་གོ་ཁ་བཤད་ཅིང་།ངེད་རྣམས་གནས་སྤོ་བ་ཡིན་པས།གནས་སུ་མ་སླེབ་པར་ཁ་ཆར་མ་བཏང་ཞིག།བརྗོད།གནས་དེའི་ལྷ
ཀླུ་ས་བདག་བྲ་མའི་ལྕག་ཚན་གྱིས་བཤད་པས་ཁ་ཆར་མི་བཏང་བར་ཁས་བླངས།དབང་པོ་སྒོ་ལྔ་ནས་མེའུ་རུ་རུ་འབར་ནས་ལྷ་ཀླུ་སྣང་སྲིད་ཚིག་ལ་ཁང་དུ་བསྒོམ་ཞིང་།ཕཊཿབརྒྱ་བརྗོད་ཅིང་ནམ་
མཁའ་དཱདྦ་ཤིང་ཉི་མ་ཚ་བར་བསྒོམ།དེ་ནས་ཁལ་མ་ཡང་བཀལ་ལ།ཕཊཿསྔར་གྱི་ལྕགས་ཁང་རིན་པོ་ཆེའི་ས་གཞིའི་དབུས་ན་རང་དང་ལྷ་འདྲེ་སློབ་དཔོན་དང་མིའི་ཚུལ་དུ་བསྒོམས་ལ་སྐྱབས་སེམས
དང་།རང་ཉིད་ཐུགས་རྗེ་ཆེན་པོ་ཁ་ས་ར་པཱ་ཎིར་བསྒོམས་ལ་ཡིག་དྲུག་བརྒྱ་བཟླས།ཐུགས་ཀའི་ཧྲཱིཿདང་ཡིག་འབྲུ་ལས་བདུད་རྩི་འདོད་ཡོན་ཕུན་སུམ་ཚོགས་པ་སྤོས།ལྷ་འདྲེའི་སྡིག་སྒྲིབ་སྡུག་བསྔལ་

སྣད་པ་སླས་འགྲམ་གནས་ཁང་ཞིག་རལ་ལོངས་སྤྱོད་ཤོར་གོད་བཀྲག་མདངས་ཉམས་པ་ཐམས་ཅད་སོས།སྔར་བས་ཀྱང་དར་ཞིང་རྒྱས་ནས་ལྷ་འདྲེ་གཞན་རྣམས་ཟིལ་གྱིས་ནོན་པར་བསྒོམ།ཕཊཿ
རརང་ཉིད་མཁའ་འགྲོ་མ་དཀར་མོ་དང་མདུན་དུ་ཡུམ་ཆེན་མོ་སེར་མོ་བསྒོམ་པའི་བར་དུ་ལྷ་འདྲེ་ཐམས་ཅད་འཁོད་པ་ལ།རང་མདུན་བསྐྱེད་ཐུགས་ཀར་ཨཱཿདཀར་སེར་ལས་བདུད་རྩི་བབ་པས་ལྷ་འདྲེ་ཐམས
ཅད་སྔར་ལྟར་སོས་ཤིང་གཟི་བརྗིད་རྒྱས་པར་བསྒོམས་ལ།ག་ཏེ་བཟླས།ཕཊཿལྷ་འདྲི་ཐམས་ཅད་རབ་ཏུ་དགའ་ནས་བྱིས་པ་དཀར་པོ་མཛེས་ཤིང་ཡིད་དུ་འོང་བའི་རོ་གཅིག་འཆི་མེད་ཚེའི་དངོས་གྲུབ་ཏུ་
ཕུཕུལ།ཕཊཿརང་ཉིད་རྗེ་བཙུན་མའི་གྲི་གུག་གིས་བླངྒ་ཐོད་པར་བཅུག་གྲི་གུག་བརྒྱབ་པས་དམར་ལྟེམས་སེ་སོང་བ།རཾ་ཡཾ་ཁཾཿཐུགས་ཁ་ནས་མེ་ཆུ་རླུང་གསུམ་འཕྲོས་བསྲེགས་སྦྱངས་བཀྲུས།
ཨོཾ་ཨཱཿཧཱུཾ།དྲངས་མ་ཟག་མེད་ཀྱི་བདུད་རྩིར་གྱུར་པ་རང་གིས་འཐུང་བས་གཟི་བརྗིད་ཕུན་སུམ་ཚོགས་ཏེ་ཚེའི་དངོས་གྲུབ་ཐོབ་པར་བསྒོམ།སྔར་གྱི་རྡོ་རྗེལ་ཁྲིད་པ་ཡོད་ན་ཡིག་བརྒྱ་བཟླས་ཤིང་རྡོ་ལ་ཕུ་བྱ།།
རྡོ་ཐུགས་རྗེ་ཆེན་པོར་བྱིན་གྱིས་བརླབས་ལ།སྔར་གྱི་གཉེན་ས་ལ་རང་གི་རྒྱབ་བརྟེན་ལ་འཕང་།ལྷ་འདྲེ་གནས་སུ་སོང་བར་བསྒོམ།ཡིག་བརྒྱ་དང་ཀི་ཀ་ནི་བརྗོད་ཅིང་མལ་ས་ཐབ་ཀ་བཤིགས།

འགྲུབ་ན་རྡོ་ལ་ཡིག་དྲུག་བརྐོས་ལ་རབ་གནས་བྱ།ལྷ་འདྲེའི་ཕྱག་དང་མཆོད་པའི་གནས་སུ་བྱིན་གྱིས་བརླབས་ལ་བཞག།ཕཊཿརང་གི་ཤ་ཁྲག་གི་གཉན་ས་དེ་ལྟེམ་
མེ་གང་བ་ལ་ལྷ་འདྲེས་བགོ་བཤའ་བྱེད་པར་བསྒོམས་ལ།འོ་ང་ཡི་གནས་པོ་གནས་བདག་ཆེན་པོ་འདི་ལ།ཁྱེད་སྣང་སྲིད་ཀྱི་ལྷ་འདྲེ་ཐམས་ཅད་ཀྱིས་གནོད་འཚེ་མ་བྱེད།གལ་ཏེ་བྱས་ན་ཡེ་ཤེས
ལྷའི་དམག་འདྲེན།གནམ་ལྕགས་རྡོ་རྗེའི་སྒྱོགས་ཆེ་བ།ཡུངས་ཀར་གྱི་ཐུན་བྲབ།འཁོར་ལོའི་རྩི་བྲ་ལ་བསྐྱོན།དེ་བས་ལུས་ཤ་ཁྲག་གི་སྦྱིན་པ་འདིས་ཚིམ་པར་གྱིས་ལ།སྤྱིའི་ལྷ
འདྲེ་ཐམས་ཅད་ཀྱིས་གནས་པ་དག་འདི་ལ་གནོད་པ་མ་བྱེད་པར།།དགའ་མགུ་བྱང་ཆུབ་ཀྱི་སེམས་དང་ལྡན་ནས་སོ་སོ་རང་རང་གནས་སུ་བྱེར་ཤིག།གྱིས་ཤིག་སོར་ཤིག།བརྗོད།དེ་ནས་རང
འགྲོ་དུས།ཕཊཿརང་ཉི་ཀེར་རུས་ཀྱི་མཁའ་འགྲོ་མ་ཤ་ཁྲག་རྐང་དང་ཆུ་རྒྱུས་མེད་པ།དང་སིང་བེ་བ།རྐང་དང་ལྷ་ཚིགྲ་ནས་མེ་འབར་ཞིང་དུ་བ་འཐུལ་བཞས་ནས།ཧ་ཧ་ཧི་ཧི་ཧུ་ཧུ་ཧེ་ཧེ་ཧོ་ཧོ་ཧཾ་ཧཿ།
གང་རྒྱང་བཅུ་གཉིས་སྒྲོག་ཅིང་ནམ་མཁའ་ལ་ཇེ་མཐོ་འགྲོ་བར་བསྒོམ།ཕྱི་ལྟས་མི་བྱེད།གཉན་ས་དང་ཁང་གཉིས་ཀ་མི་མཐོང་སར་ཐོ་བརྩིག་ཁྲི་བྲིས་ལ་ཁ་པར་བསྟན།ཁྲི་ཁྲ་ཁྲི་ཁྱུད་ནག་མེ

གཤོག་ཅན་གསུམ་ལག་སྦྲེལ་ནས་ཁ་ཕྱིར་གྱུ་ནས་ཡོད་པར་བསྒོམ།ཕཊཿརང་དང་གནས་ཁང་འོད་ཀྱི་སྣམ་བུས་འབྲེལ་པ་ལ།རང་ཉིད་གསར་གྱི་རྡོ་རྗེ་རྩེ་ལྔ་པ་གཅིག་འོད་ཀྱི་ལམ་ནས་ཁྱིམ་དུ
ཕྱིན་པར་བསྒོམས་ལ་འོང་ངོ་།།གཅོད་མགོ་གཟབ་པ་གཙང་རྒྱལ་ཡུར་ཆུད་ཡིན་ཞེས་གསུངས་པས།དང་པོ་གཉེན་ས་གང་དུ་གཅོད་པ་དེ་ཆོད་ངེས་བྱས་པས་དེ་ཕྱིན་ཆད་ལམ་དུ་འགྲོ།གཅོད་འཕྲོ་གཟབ་པ
རྣལ་འབྱོར་དམ་ཚིག་ཡིན་གསུངྒ་པས།གཉན་ས་གང་དུ་བཅད་ནས་ཁྱིམ་དུ་འོང་བའི་ས་དེ་ཆོད་ངེས་བྱས་པས་བཀྲ་ཤིས་སོ།།དེ་ཡང་ཨོ་རྒྱན་པདྨའི་གཏེར་གཅོད་ལས།འདུས་བྱས་ཀྱི་ཟས་ནོར་དཔག
མེད་དངོས་སུ་བཏང་བ་བས།ཞེན་འཛིན་དང་བྲལ་བའི་དམིགས་པས་ལུས་སྦྱིན་པར་བཏང་ཞིང་དགེ་སྦྱོང་ཐུན་རེས་བསོད་ནམས་ཆེའོ།།ཕལ་པའི་གནས་སུ་ལོ་གཅིག་བསྒོམས་པ་ལས།གཉེན་ས་རི་ཁྲོད་དུ་ཞག
གཅིག་ཉམས་ལེན་བྱེད་པ་འགྱུར་ཆེ།ཆོས་སྤྱིའི་ཉམས་ལེན་རྒྱུད་དང་ཟླ་བ་གཅིག་བྱས་པ་བས།བདུད་གཅོད་པའི་དམ་པ་ཐུན་གཅིག་ཉམས་སུ་བླངས་པས་ལམ་ཏ་གྷ་མྱུར།ལར་ཆོ་འཕྲུལ་དང་།བར་ཆད།།
ཅི་བྱུང་ཡང་།བདག་ལ་བསྲུང་དུ་གསོལ་བརྒྱ་ཐམ་པ་བས།སོད་ཅིག་ཟོ་ཞིག་ཁྱེར་ཅིག་ཅེས་པའི་ཚིག་གིས་དགའ་བ་ཡིན།ལྷ་སྲུང་བརྒྱ་ལར་མདའ་བཟློག་པ་བས།ལྷ་འདྲེ་སྟོང་ལ་ཟ་རྒྱུ

ཅོལ་བས་དགའ་བ་ཡིན།ལུས་སྲུང་བརྒྱ་བཏག་པ་བས།ན་དགའ་ཤི་སྒྱིད་ལན་ཅིག་དགའ་བ་ཡིན།ཅེས་གསུངས་སོ།།ཅེས་པ་འདི་ནི་གསང་ཁྲིད་རིམ་ལྔ་ཡི།།པོག་འདོན
གཅོད་ཀྱི་ཁྲིད་ཀྱི་ལྷན་ཐབས་སུ།།པདྨའི་གཏེར་གཅོད་ལ་སོགས་གཅོད་གཞུང་དང་།།ཤེས་རབ་བླ་མ་ལ་སོགས་བཀའ་ཐོག་གི།།ཚིག་ཉུང་དོན་འདུས་གོ་བདེ་གསལ་བར་བཀོད།།འདི་བྲིས་
ཉེས་པ་ཆོས་བདག་ཌཱ་ཀི་དང་།།གཏེར་སྲུང་ངམ་ཅན་རྣམས་ལ་རབ་ཏུ་བཤགས།།འདི་བྲིས་དགེ་བས་ཉམས་ལེན་རྟོགས་པའི་བོགས།།ཡར་དེའི་ཟླ་བ་བཞིན་དུ་རབ་འཕེལ་ནས།།པདྨ་འབྱུང་གནས་ཚེ
འདིར་འགྲུབ་གྱུར་ཅིག།དེ་སྐད་སྨྲས་གང་རཱ་གའི་མིང་ཅན་དེས།།དབེན་པའི་ཁང་བུར་ཕན་པའི་བསམ་པས་བཀོད།།བྷ་ཝནྟུ།ས་མཱ་ཡ།